钦定古今图书集成/明伦汇编/官常典/第313卷 > 《大司农箴》汉·扬雄
## 钦定古今图书集成/明伦汇编/官常典/第313卷 > 《大司农箴》汉·扬雄

“时惟大农，爰司金谷。自京徂荒，粒民是斛。肇自厥初，
实施惟食。厥僚后稷，有无迁易。实均实赢，惟都作程。
旁求衣食，厥民攸生。”上稽二帝，下阅三王。什一而征，
为民作常。远近贡篚，百姓不忘。帝王之盛，咸在农殖。
季周烂漫，而东作不敕。膏腴不获，庶物并荒。府藏单
虚，靡积靡仓。陵迟衰微，姬卒以痒。秦收太半，二世不
“瘳。泣血之末，海内无聊。农民司均，敢告执繇。”